runetrust/blame-folketinget-dk huggingface dataset:
Helge Adam Møller (KF), 2004-01-29:
Da Det Konservative Folkepartis ordfører, fru Carina Christensen, er forhindret i at være til stede, skal jeg sige følgende: Formålet med dette lovforslag er at reducere erhvervslivets administrative byrder, og det er derfor et forslag, som vi Konservative er særdeles glade for og tilfredse med.
Magnus Heunicke (S), 2021-01-27:
Jamen reglen er den, at når vi igennem EU har købt vacciner – i Danmark har vi jo købt 16 millioner, hvis de alle sammen bliver leveret, med forkøbsret til i alt at kunne vaccinere 23 millioner – så er det helt klart, af de vacciner, man som land ikke selv har behov for, kan man enten sælge videre eller donere videre.
Kaare Dybvad Bek (S), 2023-05-11:
Hvis du har en 19-årig og en 17-årig, som lever i et relativt ligeværdigt forhold, så forstår jeg da godt, at man siger: Det er fair nok, at de bliver sammen; der kan være familiemæssige årsager, man kan have børn, og der kan være andre ting.
Hans Hækkerup (S), 1999-05-12:
Som følge af en artikel i Jyllands-Posten den 11. oktober 1998 om, at chefen for Forsvarets Efterretningstjeneste i 1971 skulle have videregivet oplysninger vedrørende militærnægterforeningen til forhenværende forsvarsminister Knud Østergaard, anmodede Forsvarsministeriet den 13. oktober 1998 generalauditøren om at gennemføre en undersøgelse, der belyser disse forhold fuldt ud.
Anita Knakkergaard (DF), 2010-12-16:
Og der vil jeg spørge ministeren, om han ikke er enig i, at med den beskrivelse af hustyper, der kommer, vil man gøre det sådan, at køberne bliver gjort opmærksomme på, at det ikke er et nyt hus, de køber, og det, hvis de f.eks. køber et hus fra 1930'erne, beskrives, hvad det hus egentlig indeholder, selv om det måske så kun har en K1, eller hvad det nu har.
Trine Bramsen (S), 2022-05-11:
Det var i forbindelse med anlægget af Cityringen, at der første gang blev indsat et specifikt regelsæt om mulighed for at fastsætte regler om forurening og støj fra anlægget og tilhørende regler om mulighed for kompensation til beboere, der udsættes for gener som følge af de fastsatte regler.
Karen Jespersen (V), 1997-11-06:
Jeg synes, det er en utrolig god og vigtig overskrift over vores ældrepolitik, som jeg også oplever en tilslutning til blandt det overvældende flertal af ældre i Danmark, men samtidig er det en opgave at sørge for, at det ikke er en politik, som så kører af sporet og betyder, at ældre får lov til at bo i eget hjem, selv om det ikke er noget egnet hjem, og selv om de har et behov for pleje, der ikke kan opfyldes i eget hjem.
Thomas Jensen (S), 2008-12-12:
Men siden februar har vi jo bl.a. set Teknologirådets supergode rapport »Klimarigtig byggeri - vi kan, hvis vi vil!«, og når man læser den, står det jo klart, at teknologien er til stede, og at det ser ud til, at vi kan gå hurtigere frem, end vi har besluttet i energiforliget i februar.
Søren Pind (V), 2008-11-04:
Jeg anerkender, formand, at det måske er lidt alternativt at spørge til, men jeg synes alligevel, at det, når man nu står her og hylder Kroatiens og Albaniens medlemskab, kan være interessant, set i lyset af at det af SF's principprogram fremgår, at man er imod dansk NATO-medlemskab, at få afklaret, om vi skal betragte dette som den skelsættende dag i dansk parlamentarisk historie, hvor SF sagde ja.
Nick Hækkerup (S), 2008-01-08:
Indledningsvis vil jeg selvfølgelig takke for skatteministerens bekræftelse af, at skattestoppet vil blive overholdt. Når det er sagt, skal jeg sige, at det, der fik mig til at bede om ordet, var ministerens bemærkning om behovet for at følge EU-reguleringen loyalt.
Tove Videbæk (KRF), 2002-04-24:
ATP har nogle forslag om, at pensionsbidragene blot skal kunne indbetales i en allerede eksisterende ordning i ATP, men det er jeg tilfreds med at socialministeren afviser, idet hele grundlaget, som var aftalt og forhandlet på plads for denne ordning, jo netop var elementer såsom individualitet i en opsparingslignende ordning op til overgangen til pension og livsvarig alderspension.
Aase D. Madsen (DF), 2004-11-11:
Cuttet går ved de konkurrencemæssige opgaver, de systemansvarlige opgaver osv., der ligger i det nye Energinet Danmark, og selvfølgelig udbygningen af den nødvendige netstruktur; og så afbryder vi i øvrigt forbindelsen til politikerne – altså inden for de regler, som ligger i lovforslaget.
Maja Panduro (S), 2015-04-28:
Jeg skal bare høre med det, som ordføreren beskriver her – og jeg går ud fra, at det så er en udtømmende liste over, hvad det er, De Konservative vil iværksætte af initiativer ud over det højere beskæftigelsesfradrag for at sikre, at alle dem, som ikke er en del af kontanthjælpssystemet, får 3.000 kr. yderligere ud af at arbejde – hvor langt kommer vi så i forhold til det?
Joachim B. Olsen (LA), 2016-12-09:
Derfor er der pågået et større arbejde i SKAT med at udvikle et nyt system, hvor man både forsøger at ramme de faktiske handelspriser på ejendomme så præcist som muligt og forsøger at tage højde for den usikkerhed, der altid vil være i den her slags vurderingsspørgsmål.
Magni Arge (T), 2018-11-13:
Så mit spørgsmål er: Vil regeringen være rede til at gøre som Frankrig og anerkende Færøernes eksterne ret til selvbestemmelse over for verdenssamfundet, så der foreligger en håndfast forpligtelse til at respektere international lov og demokratitraditioner, når det kommer til en afstemning?
Svend Auken (S), 1998-01-16:
Jeg vil ikke trætte Folketinget med at gennemgå det lovforslag, der senere kommer til behandling her i Tinget, men bare sige, at man vil opdage, når man ser lovforslaget, at der er en meget tydelig overensstemmelse, både med hensyn til emnevalg og metodevalg, mellem det udmærkede
Marianne Jelved (RV), 1998-04-29:
Jeg vil gerne sige tak for den meget velvillige behandling, forslaget har fået her ved førstebehandlingen, og kun lige kommentere fru Pernille Sams' beskrivelse af forslaget som værende et forslag med alt godt fra havet, som skulle igennem inden sommerferien, en lille smule.
Ole M. Nielsen (KRF), 2000-02-03:
Når det gælder prøveløsladelsen af de livstidsdømte, kan Kristeligt Folkeparti støtte forslaget, men det må ikke føre til færre års afsoning for de livstidsdømte, end tilfældet er i dag. Vi kan ligeledes støtte de begrænsninger, der ligger i forslagets bestemmelser angående indsattes mulighed for at opnå aktindsigt samt begrænsninger i forhold til kontakten med medierne.
Karin Nødgaard (DF), 2008-03-27:
For Dansk Folkeparti er det meget vigtigt, at der i en tid, hvor der er meget fokus på lovovertrædelser i forbindelse med børn og unge, fortsat skal være en påskønnelse af og en debat om vigtigheden af, at der er mennesker, ja, meget ofte er det jo egentlig ildsjæle, som bruger energi og tid og ofte måske også endda arbejder ulønnet med vores børn og unge i foreningslivet.
Pernille Rosenkrantz-Theil (EL), 2007-01-12:
Det synes jeg er rigtig, rigtig godt, og jeg tror altså også, at det er muligt for os at finde de 3 mia. kr. – undskyld at jeg gør det til noget småt, det kan godt være, at det er, fordi vi har det overskud på knap 30 mia. kr., og at jeg ikke har fået dem brugt endnu på vores finanslovudspil.
Anne Baastrup (SF), 2002-01-31:
Men i og med at man i FN-regi har ønsket, at der skal komme en fælles indsats mod terrorisme og defineret hvordan, så mener jeg, at vi som medlem af FN bliver nødt til at se på, hvordan vi rent faktisk kan leve op til denne her resolution. Der synes jeg, at regeringen er sprunget for langt.
Rune Lund (EL), 2006-03-15:
I globaliseringens tidsalder, og det er den, vi befinder os i, bliver oplysning om, hvad der foregår på den anden side af jordkloden, skåret væk, men det er jo dumt, for så får man netop ikke den solidaritet og den forståelse, som der skal til i den verden, som vi lever i i dag.
Betina Kastbjerg (DD), 2023-04-11:
En undersøgelse af FE-sagen bør ikke kun begrænses til at dreje sig om selve hjemsendelsen af FE-medarbejderne, men derimod udvides til at omfatte forløbet frem til hjemsendelsen og beslutningen om at igangsætte en overvågning af Lars Findsen.
Thor Gunnar Kofoed (V), 2004-11-26:
Det er også derfor, regeringen arbejder på højtryk for at løse det problem sammen med EU, og det er en ting, vi er nødt til at løse, inden vi kommer til udbetalingsdatoen, sådan at vi ikke får den der urimelighed, for det er ikke meningen med denne reform, at nogen skal have dobbeltstøtte.
Anni Matthiesen (V), 2017-02-09:
Jeg ved godt, at der også har været kritik både fra lærere og for den sags skyld også forskellige professorer, der har været ude og kritisere de nationale test, men jeg mener, at det er afgørende, at vi jo tog en beslutning om, at vi er nødt til at følge den her udvikling, og at vi er nødt til også at sikre, at lærerne har nogle værktøjer, så man kan se, hvordan de enkelte elever klarer sig.
Keld Albrechtsen (EL), 1999-11-03:
Jeg vil slutte med at sige, at vi står jo altså over for et topmøde i Helsinki og en regeringskonference, hvor den problemstilling, vi har diskuteret her i dag, vil blive aktuel i særdeles høj grad, ikke mindst i forbindelse med de beslutninger om forsvarspolitikken, som vi kan forvente kommer under topmødet i december.
Anne Baastrup (SF), 2004-02-25:
Det er i hvert fald i min optik ikke udtryk for, at sagen specielt opprioriteret i ministerens regi, og derfor bliver vi jo nødt til fra Folketingets side at blive ved med at presse på, således at sagen hele tiden er forrest i pandehulen, når embedsmændene skal prioritere de forskellige arbejdsopgaver.
Liselott Blixt (UFG), 2022-05-19:
Derfor pålægger Folketinget regeringen på opfordring fra Lægeforeningen og Danske Patienter m.fl. at undersøge muligheden for at etablere et videncenter, der skal gøre viden mere tilgængelig for de danskere, der bruger alternativ behandling, og være med til at forebygge skader og fejl i forbindelse med alternativ behandling.
Tommy Ahlers (V), 2020-05-14:
Men en forudsætning for den danske levestandard er jo nogle af de ting, vi har skrevet i § 1 under formålet, nemlig at når vi skal opnå målet, skal det ske under hensyntagen til en række ting, herunder erhvervsudvikling, dansk konkurrencekraft, sunde offentlige finanser, beskæftigelse, samt at dansk erhvervsliv skal udvikles og ikke afvikles.
Tina Nedergaard (V), 2006-06-02:
Det gør vi da i den ny formålsparagraf, ligesom man gjorde det i den gamle, men vi gør det jo ikke på bekostning af en personlig udvikling og af, at der er fokus på det enkelte barns alsidige udvikling, at der er plads til, at barnet skal forberedes på at leve i et blomstrende folkestyre med en aktiv deltagelse i samfundet.
Peter Skaarup (DF), 2000-04-06:
Det vil sige, at nu vil både SF, De Konservative og Frihed 2000 sammen med Dansk Folkeparti arbejde for, at der selvfølgelig kan stilles ændringsforslag om, hvilke personer der efter vores opfattelse ikke opfylder betingelserne for at få dansk indfødsret, når de ikke kan forsørge sig selv, og så må jeg sige til regeringen endnu en gang: Kunne justitsministeren dog ikke komme herop på Folketingets talerstol og på regeringens vegne give tilsagn om, at man fremover vil give de oplysninger?
Anders Kronborg (S), 2020-11-26:
Jeg kan også berolige Enhedslistens ordfører – jeg ved så ikke, om det er at berolige – men i en tidligere debat herinde i Folketingssalen havde vi jo en stor diskussion om partier, der havde et vist standpunkt, altså at de skulle udelukkes fra drøftelser, kaffedrøftelser osv.
Mattias Tesfaye (S), 2020-05-20:
Det var derfor, regeringen inden rapporten fra Statens Serum Institut iværksatte en oplysningskampagne målrettet borgere med dårlige danskkundskaber, herunder i udsatte boligområder, med henblik på at bekæmpe smittekæderne, ligesom vi har lanceret en informationskampagne med gode råd til, hvordan man kan holde ramadan under hensyntagen til at begrænse smitte med covid-19.
Margrete Auken (SF), 2003-05-07:
Men jeg er altså i den situation, at jeg skal forelægge det for en gruppe, hvor der sidder nogle medlemmer, som også godt kan huske, hvad det var, der skete, og derfor vil jeg godt lige prøve synspunktet af og høre, om der er nogen, der kan berolige mig så meget, at jeg har vished for, hvordan ulandsbistand vil blive varetaget fremover: om det stadig kun er det ene sæt menneskerettigheder, der vil være i centrum, eller om det vil være dem begge to.
Alex Ahrendtsen (DF), 2020-12-03:
Så kan barnet gå derhjemme hos mor og far, hvor der bliver talt arabisk, og bliver måske sendt til en arabisk dagplejer og går i en arabisk friskole, og disse 16 år – de 16 vigtigste år – har barnet ingen berøring med det danske samfund, bortset fra når man går ned til købmanden eller måske går i en idrætsklub.
Poul Nødgaard (DF), 2000-12-05:
, for jeg forstår, at det er hende, der er oppe som ordfører i øjeblikket. Det er sådan set lidt underligt, at hver gang vi behandler et indfødsretslovforslag, både ved første behandling, anden behandling og også tredje behandling, er Dansk Folkeparti normalt det første parti, der tager ordet, for vi plejer jo ellers at tale i ordførerrækkefølge.
Karsten Hønge (SF), 2021-11-26:
For det viste sig jo, at det typiske billede af de mennesker, der arbejder videre efter pensionsalderen, f.eks. kunne være af en gymnasielærer eller en universitetsprofessor eller andre gode folk i rigtig gode jobs, som jo typisk er kommet sent ud på arbejdsmarkedet og har et rigtig spændende arbejde med et stort indhold i arbejdslivet.
Flemming Oppfeldt (V), 2002-01-09:
Det kan jo godt være, at den borger, som måske har en stor bolig og har svært ved at passe den bolig, kan gå til det offentlige, og at det offentlige kan sige, inden det er en plejehjemsplads, at der er nogle alternativer, som det offentlige godt vil hjælpe med. Det må være rimeligt, at der er en sådan dialog, at der er en sådan visitation, når vi har et velfærdssamfund, som også skal prioritere begrænsede ressourcer, for ellers angriber vi de ydelser, der skal være til rådighed for de allersvageste.
Jesper Petersen (S), 2018-12-11:
Det første, man kunne gøre, var jo at sige, som os, at vi bruger nogle penge fra den pulje, der er sat af i energiforliget til grøn transport, hvor vi dengang talte om grønne firmabiler – 15 stigende til 25 mio. kr., mener jeg det er over de næste 4 år – og så får vi de grønne firmabiler med nu.
Katrine Robsøe (RV), 2020-04-30:
Nemlig det med, om det er okay, at en mindre rejseudbyder hænger på fuldstændig uoverskuelig gæld, og dermed de facto lukker, fordi de tilfældigvis havde mange rejser solgt i en bestemt periode, hvor en helt uforudsigelig hændelse gør, at de skal tilbagebetale dem.
Jeppe Bruus (S), 2024-11-13:
Man må jo se resultatet, når vi er færdige med de forhandlinger, og jeg er glad for, at der er partier i Folketinget, der konstruktivt vil være med til at bakke op om en af danmarkshistoriens største aftaler, og at de ikke vælger at stå her og komme med sådan nogle postulater, fordi man har læst en historie i medierne eller noget andet.
Pernille Frahm (SF), 2010-03-23:
Og det, som vi hele tiden har sagt, er, at hvis man kan nå til en enighed, hvis man kan nå til en forståelse, som Danmark i sin tid nåede en forståelse med Island om håndskrifterne, som vi er nået til forståelse med andre lande om andre ting, vi har udleveret, og som vi måske kunne nå til en god forståelse om ting, vi gerne vil have tilbage, er det fint, så er det fuld fart fremad.
John Dyrby Paulsen (S), 2007-05-09:
Med hensyn til det her konkrete forslag har jeg nu sagt adskillige gange: På miljøområdet og specielt med hensyn til partikelfiltre kunne man gøre noget meget konkret med det her forslag, på sikkerhedsområdet kunne man gøre noget meget konkret med det her forslag, på området omkring overgangsordninger kunne man gøre noget meget konkret med det her forslag, og på det område, der drejer sig om, at nogle almindelige danskere, som har købt en bil, der går langt på literen, nu får et smæk, ved at brugtvognsprisen går betydeligt ned, kunne man også lave en overgangsordning.
Lone Loklindt (RV), 2015-05-08:
Vi vil som sagt ikke fravige de besparelser, der er på baggrund af strukturanalysen, men vi vil alligevel gerne fra Radikale Venstres side give tilsagn om, at vi også er optaget af at give det samlede beredskab et eftersyn set i lyset af en samlet risiko- og sårbarhedsanalyse, som rækker meget længere ud i fremtiden end den, som de her besparelser er baseret på.
Morten Messerschmidt (DF), 2005-11-23:
Jeg nævner bare i flæng: FN, Menneskerettighedskommissionen, Europarådet, Menneskerettighedsdomstolen, EU, Amnesty International og en lang række andre organisationer har rejst kritik på kritik af den måde, som Tyrkiet behandler Cypern på.
Martin Henriksen (DF), 2014-04-25:
I forhold til det der med asylområdet vil jeg sige, at det jo ikke er raketvidenskab, at der er rigtig mange mennesker ude i den store verden, som vil leve op til kriterierne for at være individuelt forfulgte, og jo mere attraktivt man gør det at komme til Danmark, jo flere kommer der, og derved vil der også være flere og flere, der lever op til de kriterier, som er gældende.
Aage Frandsen (SF), 1999-04-29:
Et andet sted: »Den slags inspirerende pædagogik, vi så på produktionsskolerne og på Aalborg Universitetscenter, bør i fremtiden være normen i hele uddannelsessystemet.« Produktionsskolerne omtales også, vil jeg fremhæve, som »den mest spændende institution, vi så i Danmark«.
Kaare Dybvad (S), 2017-05-24:
Det, som man har oplevet mange steder, og som jeg har fået tilbagemeldinger på, er, at når der kommer udenlandske udlejere, ser man et øget pres på det, der kaldes en § 5, stk. 2-renovering, altså at udlejere ønsker at hæve lejeniveauet for boligreguleringsloven og så komme over i de regler, der gælder for boliger efter 1992.
Jette Gottlieb (EL), 1998-12-04:
for, at Enhedslisten kan støtte nogen af de her forslag. Vi vil i udvalget selvfølgelig prøve at gå nøjere ind i de små detaljer, hvor der kan være nogle ting, men som helhed er det åbenlyst, at det her er forringelser, forringelser, forringelser, forringelser, forringelser, og vi kan ikke medvirke til det.
Morten Helveg Petersen (RV), 2004-09-07:
Jamen det er jo sagt meget tydeligt af både hr. Mogens Lykketoft og fru Marianne Jelved, at en skattereform med henblik på at sænke skatten på arbejde er noget af det første, en eventuel kommende SR-regering vil tage fat på, og i den situation vil man selvfølgelig lægge skattesystemet om - alt sammen med henblik på at få en lavere skat på arbejde. Jeg må indrømme, at jeg ikke helt kan forholde mig til hr. Jens Rohdes citat af, hvad hr. Wammen skulle have sagt tidligere.
Line Barfod (EL), 2006-04-28:
Men når det gælder de sociale sager, hvor vi taler om folk, der virkelig mangler ressourcer og står i kriser i deres liv, så siger man, at der skal vi stole på, at socialministeren, beskæftigelsesministeren, og hvad der ellers er af ministre, der er inde over det her område – det er jo også bl.a. justitsministeren på nogle områder – hver for sig kan finde ud af at holde styr på den samlede retssikkerhed.
Karen Ellemann (V), 2018-04-03:
Først det første spørgsmål om oversigten over verserende grænsehindringer og også, nok så vigtigt, løste grænsehindringer: I det forstærkede mandat til Grænsehindringsrådets arbejde bliver der udarbejdet den her årsrapport, som jeg mener er meget vigtig, og som er genstand for grundig diskussion, bl.a. når ministeren mødes med delegationen og løbende tager sagerne op.
Arne Rolighed (S), 2001-05-23:
For så vidt angår spørgsmålet om afgiftspolitikken holdt op mod alkoholpolitikken, foregår der nu en analyse for at vurdere, hvad en afgiftssænkning vil medføre af konsekvenser, f.eks. hvilken betydning den vil få for trailertrafikken i Jylland, hvor man i dag kører over grænsen og henter øl på grund af den nuværende situation med høje priser i Danmark og lave priser i Tyskland.
Tove Videbæk (KRF), 2002-05-28:
Jeg havde ellers lovet mig selv, at jeg ikke skulle op og tilføje yderligere til debatten i dag, men nu kunne jeg altså ikke lade være. Her på det sidste har det ligesom drejet sig om, at hvis der var nogen, der stemte imod forslaget, var det på grund af økonomien.
Frank Aaen (EL), 1998-06-04:
Vi mener faktisk, at en hjemmehjælper er en faglært arbejder, som ud over at gøre rent og kunne hjælpe praktisk også har indsigt i, hvordan man tackler forskellige situationer, og er i stand til at observere: Hov, her er behov for mere hjælp og derefter melde tilbage i systemet og være en del af forebyggelsen. Vi ser i det hele taget den praktiske hjemmehjælp som en integreret del af den samlede kommunale service og omsorg for de ældre i stedet for blot at være noget, man skælder ud og gør til noget, der bare bruges til at gøre rent, og så kan man jo håbe, at de behov, de ældre har på andre områder,
Øjvind Vilsholm (EL), 2018-11-30:
Først og fremmest har vi det ligesom Socialdemokratiet og Radikale Venstre, at det her er en ret blandet landhandel af et lovforslag, og derfor vil vi også foreslå, at lovforslaget bliver delt op i tre, sådan at vi kan forholde os til dem enkeltvis.
Bent Bøgsted (DF), 2009-01-27:
I den forbindelse synes jeg, at det var ret og rimeligt, at kunne man overbevise ministeren om, at det var sådan, det skulle være, så også at få en bred opbakning til det i Folketinget, hvor alle partier var med, i stedet for et forslag, som regeringen måske ikke var så opsat på.
Morten Homann (SF), 2006-01-25:
Det lyder selvfølgelig godt, men spørgsmålet er, om det ikke næsten er for godt til at være sandt, når vi kender regeringens forhistorie, hvor mange af de provenuberegninger, der er lavet over lovforslagene, jo i virkeligheden har drejet sig om, at man har lagt flere opgaver over til skattemyndighederne, men samtidig har fjernet bevillinger, sådan at færre mennesker har skullet lave flere opgaver.
Rune Lund (EL), 2017-02-24:
Så hvad er ordførerens holdning til, at vi tog ikke bare en diskussion om strafskærpelser og straf med straf på, som plejer at være den normale opskrift, når man hører Dansk Folkeparti, men at vi sådan set tog en diskussion om hele paletten af muligheder, der er, altså hvad vi kan gøre for at få færre indbrud i Danmark?
Søren Espersen (DF), 2016-03-04:
Jeg synes, det har været så uretfærdigt at se, hvordan man har sammenlignet det her med situationen i f.eks. Nazityskland i 1930'erne, hvor man jo strippede folk for det, de havde, inden de forlod landet, og dermed havde de ikke mulighed for netop at forsørge sig selv, når de kom ud til det land, hvor de nu var flygtet til.
Morten Helveg Petersen (RV), 2008-05-21:
Vi er helt vidende om, at der er rejst mange kritiske spørgsmål til hele handelsregimet, jævnfør hvad 92-gruppen har sendt til Udenrigsudvalget i øvrigt, og det er gode og saglige indvendinger, som vi selvfølgelig også skal adressere og forholde os til, men når vi for Det Radikale Venstres vedkommende lægger vægt på EPA og på de her former for samkvem, så er det ikke mindst, fordi det er et vigtigt instrument, et vigtigt redskab for at fastholde EU’s rolle i Afrika, EU’s engagement i Afrika, og ulandenes og ikke mindst de afrikanske landes adgang til EU.
Magnus Heunicke (S), 2024-05-30:
Noget af det, jeg synes har været galt, er, at hver gang der er en sag, springer man op, og så skal man have et konkret håndtag, man så skal hive helt i bund, men man er blind for det andet, fordi man ikke grundigt ser på, hvad problemet er, og grundigt sammen tager ansvaret og får det løst, altså får kulegravet, undersøgt, analyseret og løst problemet grundigt.
Line Barfod (EL), 2008-12-11:
Det er rigtig vigtigt, at vi kan hjælpe de mennesker med at komme ud af prostitution, og det kræver altså, at de ikke er bange for at blive anmeldt, ligesom vi selvfølgelig også synes, at det er vigtigt, at de har en periode med en indtjening, der gør, at de nogenlunde kan opretholde det liv, de har, og kan sikre, at der er penge til de ting, deres børn har behov for osv., og at de kan betale huslejen, mens de kommer sig og får mulighed for at finde ud af, hvad det så er, de skal med deres liv og forhåbentlig får noget uddannelse, og hvad de ellers har behov for for at få et andet liv end det, de har haft hidtil.